Brezel Reveulzier Amerikan

Brezel dieubidigezh ar Stadoù-Unanet (saozneg: American War of Independence)  pe Brezel Reveulzier Amerikan (saozneg: American Revolutionary War), berraet ivez en Brezel Reveulzier (saozneg: Revolutionary War ) a reer eus ur brezel etre Europiz trizek trevadenn vreizhveuriat e Norzhamerika, skoazellet gant Spagn, Bro-C'hall hag an Izelvroioù, ha Rouantelezh Breizh-Veur. PAdet eo eus an 19 a viz Ebrel 1775 betek an 3 a viz Gwengolo 1783. Bez eo al lodenn bec'h armet eus eizh bloavezh diwezhañ an darvoud ledanoc'h anvet ar Reveulzi Amerikan, lec'h ma oa bet brogarourien Amerika aozet er C'hontinental Army ha renet gant George Washington o trec'hiñ ar British Army.

E miz Mezheven 1775 e voe boulc'het hag e 1783 ec'h echuas, pa rankas Breizh-Veur anzav e oa bet trec'het hag asantiñ da dizalc'hidigezh ar Stadoù-Unanet gant Emglev Pariz (1783).

Ar brezel a oa bet awenet evit an darn dre ar c'hoant gant poblañsoù an trevadennoù da dalañ ouzh tailhoù nevez hag uhel a oa bet votet gant Parlamant ar rouantelezh. An emsaverien chomet hep bezañ selaouet a grogas gant boycott.

E 1763, goude bezañ bet trec'h war ar C'hallaoued e-kerzh Brezel Seizh Vloaz e oa deuet da vezañ an Impalaeriezh Saoz ar galloudusañ en Norzhamerika. Tabutoù ha tennderioù a oa kroget etre ar saozon hag an Trizek trevadenn , dreist-holl goude ma vije bet lakaet da dalvezout an aktaoù war an timbroù ha reoù Townshend . Tirlu Bro-Saoz a oa bet o respont dre klask lakaat un dalc'h milourel war Boston, an disoc'h a oa bet Lazhadeg Boston  d'ar 5 a viz Meurzh 1770. E-kreizh 1774, an tennderioù a oa bet gwasaet c'hoazh etre ar hag an trevadennoù, parlamant Bro-Saoz en doa votet an Intolerable Acts, un doare da zizarmañ an Amerikaned, met a oa bet mammenn Emgannoù Lexington ha Concord e miz Ebrel 1775, kentañ brezelioù ar brezel dieubidigezh. 
 Tud engouestlet en darvoud 
 Ar gevrenn amerikan Ar gevrenn vreizhveuriatGeorge Washington
Nathanael Greene
Gilbert du Motier, markiz La Fayette 
an aotroù Kont de Rochambeau
Bernardo de Gálvez
Tadeusz Kościuszko
Friedrich Wilhelm von Steuben 
Armand Tuffin ar Roueri
Toussaint-Guillaume Picquet de la Motte Jord III, roue Bro-Saoz
 Sir William Howe
 Sir Henry Clinton
 Lord Cornwallis
 John Burgoyne
 Johann Rall
 Joseph Brant
 Red an darvoudoù 
1781
29 a viz Gwengolo - 19 a viz Here :  Emgann Yorktown, ma voe trec'het lu Lord Cornwallis

Rummad:Stadoù-Unanet Amerika
Rummad:Istor SUA
Rummad:Brezel dieubidigezh ar Stadoù Unanet
Rummad:Brezelioù an XVIIIvet kantved